《鹧鸪天（己巳生日自作）》
宋代·郭应祥

屈指新年五十三。未嫌垂领雪毵毵。设弧届旦人交贺，题座无功我自惭。

荣莫羡，富休贪。寿龄也不慕彭聃。只思了却痴儿事，一榻香凝晓梦酣。

作者简介：［约公元一二二四年前后在世］字承禧，临江人。生卒年均不详，约宋宁宗嘉定末前后在世。嘉定间进士。官楚、越间。其他事迹不可考。